Augustin Lazăr denunță atacurile mediatice la adresa procurorilor care investighează violențele jandarmilor de la mitingul din 10 august

Augustin Lazăr lansează un avertisment legat de atacurile mediatice ”sistematice” la adresa procurorilor care investighează violențele comise de forțele de ordine în timpul mitingului din Piața Victoriei din 10 august.

”Procurorul general al Parchetului de pe lângă Înalta Curte de Casație și Justiție avertizează asupra pericolului generat de atacurile sistematice, din media, la care sunt supuși unii procurori care instrumentează dosarele aflate în atenția opiniei publice”, se arată într-un comunicat al Parchetului.

Numărul plângerilor înregistrate a ajuns la 238, fiind deja audiate 106 persoane, potrivit comunicatului citat. ”Sunt în curs de desfășurare activități investigative pentru identificarea persoanelor implicate în comiterea violențelor, inclusiv din rândul forțelor de ordine”, se arată în comunicat.

Foto: Pagina de Facebook a Parchetului General